CELEX: 32020R0349
Language: lt
Date: 2020-03-02 00:00:00
Title: Komisijos Įgyvendinimo Reglamentas (ES) 2020/349 2020 m. kovo 2 d. kuriuo dėl veiklos tam tikruose miesto ir tarpmiestiniuose rajonuose sąlygų iš dalies keičiamas Įgyvendinimo reglamentas (ES) 2019/1916

3.3.2020   
               
               
                  LT
               
               
                  Europos Sąjungos oficialusis leidinys
               
               
                  L 63/1
               
            
         KOMISIJOS ĮGYVENDINIMO REGLAMENTAS (ES) 2020/349
         2020 m. kovo 2 d.
         kuriuo dėl veiklos tam tikruose miesto ir tarpmiestiniuose rajonuose sąlygų iš dalies keičiamas Įgyvendinimo reglamentas (ES) 2019/1916
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1996 m. liepos 25 d. Tarybos direktyvą 96/53/EB, nustatančią tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (1), ypač į jos 8b straipsnio 4 dalį,
         kadangi:
         
                     (1)
                  
                  
                     priėmus Komisijos įgyvendinimo reglamentą (ES) 2019/1916 (2) paaiškėjo, kad jame numatytos veiklos tam tikruose miesto ir tarpmiestiniuose rajonuose sąlygos neatitinka Direktyvos 96/53/EB 8b straipsnio 3 dalies;
                  
               
                     (2)
                  
                  
                     todėl Įgyvendinimo reglamentas (ES) 2019/1916 turėtų būti atitinkamai iš dalies pakeistas;
                  
               
                     (3)
                  
                  
                     šis reglamentas turėtų įsigalioti skubos tvarka kitą dieną po jo paskelbimo Europos Sąjungos oficialiajame leidinyje;
                  
               
                     (4)
                  
                  
                     šiame reglamente numatytos priemonės atitinka Direktyvos 96/53/EB 10i straipsnio 2 dalyje nurodyto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/1916 pakeitimas
            3 straipsnio 1 dalis pakeičiama taip:
            
               
                  „1.   Valstybės narės gali uždrausti naudoti įrenginius transporto priemonėse ar jų junginiuose, atsižvelgdamos į konkrečius miesto ir tarpmiestinių rajonų ypatumus, visų pirma ten, kur greičio apribojimas yra 50 km/h arba mažiau ir kur gali būti pažeidžiamų eismo dalyvių.“
               
            
         
         
            2 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. kovo 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 235, 1996 9 17, p. 59.
         
            (2)  2019 m. lapkričio 15 d. Komisijos įgyvendinimo reglamentas (ES) 2019/1916, kuriuo pagal Tarybos direktyvą 96/53/EB nustatomos išsamios galinių aerodinaminių įrenginių naudojimo nuostatos (OL L 297, 2019 11 18, p. 3).